Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
17 เม.ย. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าเปิดทรงตัวบริเวณราคาปิดเมื่อสุดสัปดาห์ก่อน ก่อนปรับตัวซึมลงปิดครึ่งวันเช้า 1,761.34 จุด ลดลงกว่า 6 จุด ด้วยมูลค่าซื้อขายราว 2.7 หมื่นล้านบาท ภาพรวมการแกว่งตัวของดัชนี SET ยังเป็นลักษณะการRebound ในกรอบขาลง ทั้งนี้เป็นกลุ่มพลังงาน (ENERG) และกลุ่มพาณิชย์ (COMM) ที่กดดันตลาดปรับตัวลดลงตลอดภาคเช้า
มุมมองตลาดช่วงบ่าย: เรามองดัชนี SET ยังสามารถรีบาวด์ได้ ในกราฟรายวัน เราเห็นสัญญาณโมเมนตัมเริ่มฟื้นตัว ทั้งจาก RSI ที่พลิกกลับขึ้นมาจาก Oversold Zone เข้าสู่ Neutral Zone และ MACD พลิกกลับเหนือเส้น Signal ทำให้ภาพระยะสั้นยังคงมองว่า SET ยังคงมีแรงรีบาวด์ต่อได้ โดยคาดหวังแนวต้านครั้งนี้บริเวณ 1,780 จุด (เส้น Average ของ Bollinger Band)
กลยุทธ์ในช่วงบ่าย: นักเก็งกำไรระยะสั้น กรณีมีหุ้นถือต่อ กรณีไม่มีหุ้น ซื้อบริเวณแนวรับ 1,755-1,760 จุด คาดหวังแนวต้าน 1,780 จุด อย่างไรก็ดี Stop Loss หากปิดหลุดแนวรับดังกล่าว สำหรับนักลงทุนระยะกลาง ยังคงคำแนะนำ ถือเงินสดต่อ
Point of View
น้ำผลไม้ได้เวลาสดชื่นแล้วหรือยัง?
Stock Update หุ้น MALEE วันนี้ มองเป็นโอกาสของนักลงุทนระยะกลาง-ยาว น่าจับตาอย่างใกล้ชิด หลังมองว่าราคาปรับตัวลงมามากแล้ว โดยปรับตัวลดลงกว่า 66% จากราคาจุดสูงสุดที่ 60.75 บาท และปรับตัวลดลงกว่า 48% จากราคาสูงสุดของปีนี้ที่ 39.75 บาท ประกอบกับราคาปัจจุบันแกว่งตัวใกล้บริเวณแนวรับแรกที่ 19.50 บาท อย่างไรก็ตาม นักเก็งกำไร อาจต้องเพิ่มความระมัดระวังยิ่งขึ้น เนื่องจากยังคงเป็นหุ้นในแนวโน้มขาลงอยู่